12 Trevadenn

An 12 Trevadenn annezet gant an dud (saozneg : 12/Twelve Colonies of Man), anvet a-wechoù Daouzek trevadenn Kobol, zo trevadennoù ijinet e planedennoù all ha lakaet da ziazez sevenadur mab-den er stirad skinwel Battlestar Galactica, kement evit ar stirad diazez pe evit an an heuliad nevez troet er bloavezh 2003, hag ar stiradoù deveret : Caprica (2009) ha Blood and Chrome (2012). Diwar anv azonoù ar zodiak eo bet badezet an daouzek planedenn. 

An Daouzek Trevadenn a zo bet savet gant meuriadoù o devoa kuitaet ar blanedenn Kobol, lec'h ganedigezh Mab-den, hervez an istor. E-penn kentañ e oa 13 meuriad met unan anezho a guitaas ar re all evit mont da vevañ war ur blanedenn pelloc'h anvet Douar. 50 miliard annezidi zo en 12 Trevadenn er stirad adsavet. Er stirad diazez kement hag er stirad adsavet ez eo diouennet  an 12 Trevadenn goude un dagadenn kaset da benn gant ar Cyloned. Aet eo da anaon an darn vrasañ eus an annezidi e-pad an darvoud-se. Un nebeud miliadoù a dud a zo deuet a-benn da dec'het hag a loc'h kuit etrezek an egor oc'h implijout listri-egor a bep seurt. Eus ar flodad listri-brezel trevadennel ne chom nemet unan, ar Battlestar Galactica, ur pezh-mell lestr brezel ha dezougen en egor. Dindan urzhioù ar c'habiten William Adama, al lestr brezel Galactica a glask adkavout an dud chomet bev gant harp bleinerien an nijerezioù brezel Viper ha kas anezho er goudor en 13vet trevadenn vojennel anvet "Douar". Meizad an daouzek meuriad a zeu eus daouzek meuriad Israel met galloud a reer soñjal ivez en 13 trevadenn e deroù Stadoù-Unanet Amerika. 

Er stirad nevez e 2003 ez eus kaoz eus ur C'hentañ Brezel Cylon 40 vloaz a-raok an holokaost.

 Politikerezh 
N'eo ket diskleriet resis munudoù aozadur politikel an 12 Trevadenn met un nebeud titouroù zo roet memestra.

"Trevadennoù Unvan Kobol" eo anv ar Stad, memes ma vez implijet ral a-walc'h. Ar gouarnamant a zo diazezet war mennad lezenn an Trevadenniñ. 

 Gouarnamant 
E-penn arStad e kaver ur prezidant hag e c'houarnamant, ministred anezhe. Pa varv ar prezidant ez eus un urzh susit. Da skouer pa varvas an holl c'houarnamant e-pad tagadenn ar Cyloned e oa fiziet ar garg e Laura Roslin, bessekretourezh an deskadurezh ha 43vet den en urzh susit. 

Quorum an Daouzek a vez graet eus ur c'huzul Daouzek a dud a vez tro-dro d'ar prezidant. Pep hini anezho a zo bet dilennet hag a zo a orin eus ur blanedenn resis en Trevadennoù. Un doare sened eo hag a ziwall ma vefe doujet ouzh mennad an trevadennoù met dreist-holl da gwirioù disheñvel pep trevadenn. Ar re-se an hini a oa  e karg ivez a-raok an holokaust da zivizout piv a vefe prezidant pe besprezidant. Tu a oa dezho en em lakaat war ar renk evit kemer kargoù uhel met goude bezañ roet o zilez eus ar C'horum. Un doare sened a voe a-raok diskar an trevadennoù met dianav e chom e roll kement hag an niver a izili a oa ennañ.

Evit ar Stad da vezañ ur sistem politikel kevredadel, e-teu da vezañ tost d'un diktatouriezh milourel en amzer brezel. Goude diskar an trevadennoù hag an dec'hadeg ez eo luziet an doare da ren, etre diktatouriezh milourel ha demokratelezh frank.

 Justis 
Dieub eo ar Justis diouzh ar gouarnamant trevadennel. Caprica a zo ar blanedenn mammenn da darn an dud a vicher er justis. E-pad ar brezel kentañ a-enep ar Cyloned e voe lakaet e-plas an urzh brezeleg a flastras dishualded ar justis dindan galloud al lu Trevadennel. Goude diskar an trevadennoù e voe adlakaet an urzh brezeleg ha lamet darn eus galloudoù ar Justis., aesaet e voe an obererezh dre ma oa marvet darn tud a-vicher en dagadenn.

N'eus ket eus ar gastiz a varv a-raok diskar an trevadennoù, ar gastiz uhelañ e oa toull-bac'h peurbadus. Goude diskar an trevadennoù e vez kaset ar c'hastiz a varv da benn o fuzuilhañ an den kablus, pe ouzh e deurel en egor. Laura Roslin eo a c'houlennas ar gastiz-se evit an drubarderien. Gaius Baltar koulz ha Tom Zarek a gendalc'ho d'ober gant ar gastiz-se pa vint prezidant.

An arme eo a ra war-dro ar gastiz a varv, ha kaset e vez da benn gant Marines ar surentez war al listri-egor. Tabut a zo a-hed ar stirad skinwel evit gouzout daoust hag eñ eo ar gwellañ doare da gastizañ an dud, dreist-holl pa z'eo ken izel an niver a dud chomet bev.

 Relijion 
N'eo ket rannet ar galloudoù etre ar relijion hag ar bed politikel. Relijius-tre ez eo bed Battlestar Galactica. Ur c'huzul uhel eus ar relijion a zo hag a ro alioù d'ar gouarnamant trevadennel. Dre ar stirad e weler ez eo kreñv-tre levezon ar veleien dre ma'z int selaouet mat gant pobloù an Daouzek Trevadenn.

ZodiakSteredegStirad 1978 Stirad 2004 AnvAnvBannielKêrbennPoblañsSkipailhoù PiramidennDoue patromLesanv20px|Skuilher-dourAr Skuilher-dourAquariusAquariaAquarion20px|Banniel Skuilher-dourKêrbenn nann-ofisiel, Heim25 000NetraHermesTrevadenn ar SkornThe Ice Colony20px|TourzAn Tourz TourzAerilon20px|Banniel AerilonGaoth1,2 miliard Aerilon Threshers (Gaoth)
 Promethea Golden HornsDemeterPanerad Boued an TrevadennoùThe Food Basket of the Colonies20px|KrankAr C'hrankOrionCanceron20px|Banniel KrankHades6,7 miliard Canceron Hydras
 Hades Vice
 Mangala KrillHefaistosAn Demokratelezh VrasañThe Largest Democracy20px|GavrAr C'havrCapricaCaprica20px|Banniel CapricaCaprica City4,9 miliard Caprica Buccaneers
 Delphi LegionApollonKêr-benn an TrevadennoùThe Capital of the Colonies20px|GevelledAr C'hevelledGemoni Gemenon20px|Banniel GemenonOranu2,8 miliard Gemenon Twins
 Illumini VipersHeraAn Drevadenn GentañThe First Colony20px|LeonAl LeonLeonisLeonis20px|Banniel LeonLuminere2,6 miliard Leonis Wildcats
 Hedon SunsArtemisKalon an TrevadennoùThe Heart of the Colonies20px|BalañsoùAr BalañsoùLibrisLibran20px|Banniel LibranNann ofisiel, Themis2,1 milion NetraAthenaTrevadenn ar JustisThe Colony of Justice20px|PeskedAr PeskedPisceraPicon20px|Banniel PiconQueenstown1,4 miliard Picon PanthersPoseidonTrevadenn ar MeurvorThe Ocean Colony20px|SaezhataerAr SaezhataerSagitaraSagittaron20px|Banniel SagittaronTawa1,7 miliard Sagittaron ArchersZeusAn Drevadenn DigenvezThe Lone Colony20px|KrugAr C'hrugScorpionScorpia20px|Banniel ScorpiaCeleste450 milion Celeste Storms
 Celeste Lightning
 Scorpia Stingers
 Argentum Bay SilverstarsDionysosTachenn-c'hoari an TrevadennoùThe Playground of the Colonies20px|TarvAn TarvTauraTauron20px|Banniel TauronHypatia2,5 miliard Tauron Bulls
 Olympia StallionsAresAn HendrevadennThe Old Colony20px|Gwerc'hezAr Werc'hezVirgonVirgon20px|Banniel VirgonBoskirk4,3 miliard Boskirk All Reds
 Virgon United (Blaustad)HestiaVirgon ImpalaerielImperial Virgon

Rummad:Battlestar Galactica
Rummad:Lec'hioù Battlestar Galactica